ODBOROVÝ ZVäZ PRACOVNÍKOV Školstva  a vedy na Slovensku

Ponuka  rekreačných  pobytov

v  čase  jesenných  a  zimných  prázdnin  
2012-2013

	Odborový zväz PŠaV, tak ako každý rok, aj tohto roku organizuje rekreačné pobyty v čase jesenných a zimných školských prázdnin vo svojich rekreačných zariadeniach v Kežmarských Žľaboch a v Čingove.
	
	Informácie o jednotlivých pobytoch a zariadeniach poskytnú svojim členom aj rady ZO OZ PŠaV. Tieto informácie a tlačivá objednávok nájdete tiež na webovej stránke zväzu   www.ozpsav.sk – Rekreácie.

	Člen OZ PŠaV, jeho manžel, manželka a nezaopatrené deti platia nižšiu cenu za poukaz ako nečlenovia. Odborový zväz na rekreačné pobyty vo svojich zariadeniach, poskytuje  členom zväzu a ich nezaopatreným  deťom aj dotáciu na  jeden  poukaz vo výške 20,- € na 7 a 8 dňové pobyty a 17,- € na 5 a 6 dňové pobyty. 
Dotácia bude poskytnutá len na základe potvrdenia členstva predsedom ZO OZ PŠaV (čitateľná pečiatka a podpis) na tlačive „Oznámenie o zaplatení“ a na poukaze. 

Na pobyty sú prednostne zaraďovaní členovia OZ PŠaV na Slovensku.

Objednávky na rekreačné pobyty do Kežmarských Žľabov a  na Čingov  posielajte  písomne, e-mailom alebo faxom priamo na adresu RZ.

Použite naše tlačivo: „Objednávka na rekreačný pobyt do RZ ...“ (je aj na webovej stránke zväzu). V objednávke je potrebné uviesť všetky údaje, najmä termín pobytu - aj alternatívu, počet osôb, presnú adresu bydliska a pracoviska, telefón alebo e-mail. 

Objednávateľ je povinný včas oznámiť zariadeniu každú zmenu v obsadzovaní už pridelených miest, aby sa predišlo zbytočným nedorozumeniam, prípadne plateniu storno poplatkov a aby sa voľné poukazy mohli poskytnúť iným záujemcom. 

RZ pošle objednávateľovi tlačivo  „Oznámenie o zaplatení“ kde sú uvedené informácie o cene poukazov a spôsobe platby. Pre overenie správnosti výpočtu ceny poukazov je nevyhnutné,  aby členstvo v OZ PŠaV potvrdila príslušná ZO, ojedinele aj rada ZO, ktorá zodpovedá za správne vyplnenie tlačiva, výpočet ceny poukazu a za oprávnenosť poskytnutia dotácie. Neoprávnene vyplatená dotácia sa musí vrátiť. V prípade nedodržania termínov zaplatenia poukazov, môžu byť poukazy pridelené iným záujemcom. 

Zariadenia posielajú poukazy priamo na adresu platiteľa, až po obdržaní tlačiva „Oznámenie o zaplatení“ a  kópie dokladu o zaplatení.  Poukaz platí pre jednu osobu. Každá osoba, teda aj dieťa, musí mať vlastný poukaz, riadne vyplnený a potvrdený príslušnou ZO OZ PŠaV, ojedinele aj radou ZO OZ PŠaV (podpis a pečiatka ZO). Poukaz odovzdá pri nástupe na pobyt. Nástup na pobyt je po 14,00 h, odchod do 10,00 h.

Na pobyt nie je dovolené vodiť psov a iné zvieratá.

Upozornenie:

	Rekreačné zariadenia  je možné využívať celoročne na individuálne aj kolektívne  pobyty, výlety, rôzne školenia, porady, semináre a iné akcie.  
	Objednávky posielajte priamo  do RZ. Použite naše tlačivo objednávky, ktoré nájdete na web stránke OZ PŠaV - www.ozpsav.sk - Rekreácie - Objednávka na akcie a pobyty mimo školských prázdnin. 

RZ CROCUS Kežmarské Žľaby je tiež možné využívať na lyžiarske zájazdy a školy v prírode.

Rekreačné zariadenie OZ PŠaV - CROCUS  Kežmarské Žľaby, 059 60 Tatranská Lomnica
č.tel./fax: 052/446 81 65, 0911 273 488, e-mail: rzcrocus@stonline.sk

	Rekreačné zariadenie sa nachádza cca 4 km od Tatranskej Lomnice smerom na Tatranskú Kotlinu, resp. Ždiar, v  peknom, tichom prostredí Belianskych Tatier. Doprava: autobusom z Popradu, z Tatranskej Lomnice zo Smokovca, alebo opačne z Kežmarku a Tatranskej Kotliny-zastávka Kežmarské Žľaby je priamo pred zariadením. Pri RZ je parkovisko. Ubytovanie: RZ CROCUS je kompletne zrekonštruované. V zariadení sú dvojposteľové izby so sociálnym  zariadením a bunky – v jednej bunke je jedna dvojposteľová izba a jedna dvojposteľová izba s prístelkou a sociálne zariadenie. V prípade, že na prístelku spí osoba staršia ako 12 rokov, zariadenie jej vráti 3,- €  za noc. V každej izbe je chladnička, TV a WIFI pripojenie na internet. Rekreanti majú k dispozícii stôl na stolný tenis, rôzne spoločenské hry a športové náradie. V areáli sú športové ihriská. Budova RZ je chodbou prepojená s novopostavenou budovou Vzdelávacieho centra a centra regenerácie pracovnej sily, kde môžu ubytovaní hostia využiť za príslušné poplatky wellness centrum (bazén s protiprúdom, vírivku, suchú a parnú saunu, služby maséra) a fitness (zdarma). Stravovanie: plná penzia, deti do 12 rokov (vrátane) poberajú jednotne detskú stravu a platia aj nižšiu cenu poukazu. Pobyt začína večerou a končí raňajkami s obedovým balíčkom. V cene poukazu je: ubytovanie a plná penzia (podmienka pre čerpanie dotácie). Cena za stravu je vo vianočnom a silvestrovskom pobyte (slávnostné menu) zvýšená o 10,- € pre osoby nad 12 r. a o 5,- € pre deti do 12,- rokov. V cene je tiež zahrnutý manipulačný poplatok vo výške 1,30 € a poukážka na jeden vstup na 2 hodiny do wellness centra (dospelá osoba  v hodnote 5,- €; dieťa 3-12 r. a senior nad 65 r.- 2,50 €;  dieťa do 3 r.- zdarma) s  možnosťou využitia troch atrakcií v  ľubovoľnej kombinácii (bazén, sauna, vírivka). Prevádzkovateľ si vyhradzuje právo určiť typ sauny alebo vírivky podľa potreby (čistenie, výmena vody, poveternostné podmienky). Vstup do fitness je zdarma. Poukážku vydá recepcia pri nástupe na pobyt,  tam je tiež potrebné dopredu si objednať termín. Na pobyt nie je dovolené vodiť psov a iné zvieratá. V cene poukazu nie je: daň z ubytovania vo výške 1,- €  na osobu a noc – platí sa pri príchode. Od  dane sú oslobodené osoby do 18 r., osoby  nad 70 r. a držiteľ preukazu občana s ťažkým zdravotným postihnutím aj jeho sprievodca. 
JESENNÉ  PRÁZDNINY  2012

31.10.2012 – 4.11.2012                      5-dňový pobyt s plnou penziou (t.j. 4 x ubytovanie a 4 x plná penzia)
Cena poukazu                                  člen OZ PŠaV         deti člena OZ PŠaV         manžel/ka         nečlen OZ PŠaV        nečlen OZ PŠaV                
          v €                                                         a jeho nezaopatrené               do 12  r.             člena OZ PŠaV           nad 12  r.                   do 12  r.
                                             	                                deti  nad 12  r.
		      	    	                78,90                  56,40               95,90             110,70               88,20

Objednávky: do 1.10.2012 priamo v zariadení (vyššie uvedená adresa). 
Platba: poukazy musia byť zaplatené do 15.10.2012. 

ZIMNÉ  PRÁZDNINY  2012 - 2013

1.      22.12.2012 – 27.12.2012 	                             	Cena poukazu v €                                         
6-dňový pobyt s plnou penziou
(5x ubytovanie a 5x plná penzia)   člen OZ PŠaV         deti člena OZ PŠaV         manžel/ka         nečlen OZ PŠaV        nečlen OZ PŠaV                
				           a jeho nezaopatrené               do 12  r.             člena OZ PŠaV           nad 12  r.                    do 12  r.
                                                 	                deti  nad 12  r.                                  
			                          111,30 	        78,80              128,30            146,80               114,30    
2.      27.12.2012 – 2.1.2013     
7-dňový pobyt s plnou penziou 
(6x ubytovanie a 6x plná penzia)      130,70	        93,20              150,70            172,90               135,40

3.      2.1.2013 – 7.1.2013     
6-dňový pobyt s plnou penziou 
(5x ubytovanie a 5x plná penzia)      101,30 	        73,80             118,30             136,80               109,30    

Objednávky: do 12.11.2012 priamo v zariadení (vyššie uvedená adresa). 
Platba: poukazy musia byť zaplatené do 26.11.2012. 

Rekreačné zariadenie OZ PŠaV – ČINGOV 143,  pošta Smižany,  053 11  Smižany
č.tel./fax: 053/449 11 83, 0918 901 773, e-mail: rz.cingov@atlas.sk

Rekreačné zariadenie sa nachádza v prekrásnom prostredí Slovenského raja. Doprava: autobusom zo Spišskej Novej Vsi. Ubytovanie: v 2-, 3-, 4-posteľových izbách s možnosťou prístelky. Každá izba má vlastné sociálne zariadenie. V prípade, že na prístelku spí osoba staršia ako 12 rokov, zariadenie jej vráti 3,- € za noc. Rekreanti môžu využívať spoločenská miestnosť a klubovňu s televízorom, vonkajší gril, detské preliezačky a saunu. Pre spestrenie a spríjemnenie svojho pobytu majú k dispozícii knižnicu, spoločenské hry, PC, WIFI, stolný tenis a futbal, biliard, horské bicykle a iné športové náčinie.  V okolí je dostatok možností na rekreačnú turistiku a športovanie. Na pobyt nie je možné vodiť psov a iné zvieratá. Stravovanie: zariadenie neposkytuje. Na individuálnu prípravu  stravy môžu rekreanti využiť  kuchyňu, kompletne vybavenú riadom, sporákom, mikrovlnnou rúrou, chladničkami a mrazničkou. V blízkosti RZ je tiež možnosť stravovania za prijateľnú cenu v penzióne Lesnica alebo na salaši (cca 500m). V cene poukazu je: ubytovanie.

JESENNÉ  PRÁZDNINY  2012

31.10.2012 – 4.11.2012         	             5-dňový pobyt (t.j. 4 x ubytovanie)

Cena poukazu         		       člen OZ PŠaV                   manžel/ka                    nečlen OZ PŠaV          
          v €                                                  a jeho nezaopatrené           člena OZ PŠaV                     nad 12  r.               
                                              	                        deti  nad 12  r.
		      	                      31,00                     48,00                     52,00           

Objednávky: do 1.10.2012 priamo v zariadení (vyššie uvedená adresa). 
Platba: poukazy musia byť zaplatené do 15.10.2012.

ZIMNÉ  PRÁZDNINY  2012 - 2013

28.12.2012 – 2.1.2013      	             6-dňový pobyt (t.j. 5 x ubytovanie)

Cena poukazu         		       člen OZ PŠaV                   manžel/ka                    nečlen OZ PŠaV          
          v €                                                  a jeho nezaopatrené           člena OZ PŠaV                     nad 12  r.               
                                              	                        deti  nad 12  r.
		      	                      43,00        	     60,00                     65,00           

3.1.2013 –  7.1.2013                           5-dňový pobyt (t.j. 4 x ubytovanie)

Cena poukazu         		       člen OZ PŠaV                   manžel/ka                    nečlen OZ PŠaV          
          v €                                                  a jeho nezaopatrené           člena OZ PŠaV                     nad 12  r.               
                                              	                        deti  nad 12  r.
		      	                      31,00        	     48,00        	           52,00           

Objednávky: do 12.11.2012 priamo v zariadení (vyššie uvedená adresa). 
Platba: poukazy musia byť zaplatené do 26.11.2012.